Huanigpe̱i̱ka'eritaj kenpa'ti huadak huakika'eritaj Moisésa manahue' o̱'u̱yate . Dakhuea' huaka'eritaj manigpe̱e̱hue' huaka'eritaj Diosa o'paknok Moisésa o'mana'uyate . Dakhuea' e'ka' kan'nokote'po kenpa'ti kan'nopo'kore'po o'mana'uyate . Diostaj pakhue' hua̱e̱'eritaj Diosen hua'a huanigpe̱e̱hue' hua̱e̱'eritaj dakhuea' huaka'eritaj Diostaj oknopo̱e̱hue' hua̱e̱'eritaj Diostaj tiona'pakhue' hua̱e̱'eritaj huaojtaj hua̱ye̱tapi' huarakeritaj i̱diaypo huabarakeritaj nogen hua̱to̱e̱ huabakdejeritaj nog huabotbokereka' huabakdejeritaj huabakbereeritaj da huaa'eritaj buttida ijjay nama'da huaa'eritaj Diosa o'paknok Moisésa o'mana'uyate . Kenpa'ti nogomey huadak e'manmadika'taj nigpe̱e̱hue' e̱e̱'nayo kan'nopo'kore'po Moisésa o'mana'uyate .
